b"\n_START_ARTICLE_\nTorre de Can Torrent de Mar\n_START_SECTION_\nDescripci\xc3\xb3\n_START_PARAGRAPH_\nTorre de defensa circular i atalussada a primera l\xc3\xadnia de mar, al bell mig de la plana agr\xc3\xadcola del terme de Santa Susanna. El que queda de la torre \xc3\xa9s la part baixa, la base, la porta d'acc\xc3\xa9s, a uns metres del terra, i els solcs on hi havia les escales per pujar-hi. Per les dimensions, la base, i pel fet de ser una construcci\xc3\xb3 a\xc3\xafllada, la torre deuria ser de defensa i es podria datar del segle XVI. Probablement defensava tota la plana baixa que ocupa el terme de Santa Susanna que, a difer\xc3\xa8ncia de Malgrat i Pineda, \xc3\xa9s poc muntany\xc3\xb3s.\n_START_SECTION_\nHist\xc3\xb2ria\n_START_PARAGRAPH_\nLa conveni\xc3\xa8ncia de protegir la costa de les escomeses dels corsaris i pirates impos\xc3\xa0 l'erecci\xc3\xb3 de torres, tant de guaita com de defensa._NEWLINE_Actualment acull al seu interior les depend\xc3\xa8ncies de Renfe per la venda de bitllets de tren i les andanes queden al peu de la torre."